Meer as 1 000 ‘gewone mense’ sal koninklike troue bywoon | Maroela Media
Altesaam 1 200 lede van die Britse publiek gaan op 19 Mei vanjaar die geleentheid kry om die koninklike troue van prins Harry en Meghan Markle in Windsor, wes van Londen, by te woon.
Die twee het Dinsdag aangekondig dat hulle 1 200 lede van die publiek, mense wat onder meer sterk leierskap toon en hul gemeenskappe dien, na hul groot dag genooi het.
Volgens die Kensington-paleis het die paartjie ook gevra dat mense nié geskenke moet stuur om hul groot dag te vier nie, maar eerder geld te skenk aan een van die sewe liefdadigheidsorganisasies wat hulle met die hand uitgesoek het.
“Die paartjie wil hê soveel as moontlik mense moet baat vind by mense se vrygewigheid,” lui ŉ verklaring. “Die sewe organisasies wat hulle gekies het, reflekteer die waardes waarvoor hulle staan.”
Volgens die verklaring het Harry en Meghan nié voorheen met dié liefdadigheidsorganisasies gewerk nie. Die organisasies is Chiva (Children’s HIV Assosciation), Crisis (ŉ liefdadigheidsorganisasies vir haweloses), Myna Mahila Foundation (ŉ organisasie wat vroue in Mumbai bemagtig), Scotty’s Little Soldiers (ŉ organisasie wat kinders steun wie se ouers of ouer in die weermag dood is), StreetGames​ (ŉ organisasie wat sport gebruik om jong mense se lewens te verryk), Surfers Against Sewage (ŉ mariene bewaringsorganisasie) en The Wilderness Foundation UK (ŉ organisasie wat die voordele van die natuur bepleit).
Die paartjie het ook Dinsdag bekendgemaak dat hulle nié politieke leiers op grond van die leier se posisie na hul troue gaan nooi nie. CNN berig dat nie pres. Donald Trump van die VSA of oudpres. Barack Obama die troue sal bywoon soos vroeër op sosiale media bespiegel is nie. Selfs nie Theresa May, eerste minister van Brittanje, is op die gastelys nie.
Volgens CNN sal die Obamas egter weens ander verpligtinge nie die troue bywoon nie aangesien hulle “goeie vriende” van die koninklikes is.
Maroela Media het vroeër berig Harry en Markle se troue gaan die Britse ekonomie glo ŉ hupstoot van sowat £500 miljoen gee. Volgens ŉ skatting van David Haigh, uitvoerende hoof van die Britse nasionale statistiekekantoor, sal £200 miljoen hiervan deur toerisme, onder meer deur hotelle, gegenereer word. Haigh sê toeriste sal meer as £150 miljoen aan partytjies spandeer voor en ná die koninklike troue en sowat £50 miljoen aan memorabilia soos T-hemde.
Philip Gillespie het sy been verloor in Afghanistan en samel nou fondse in vir mense wat beserings in die weermag opgedoen het (Foto: Twitter)
Amy Wright bied werksopleiding en ondersteuning vir jong mense tussen die ouderdomme van 16-25 met spesiale behoeftes (Foto: Twitter)
Reuben Litherland is doof gebore en het onlangs begin lesse gee tydens skoolpouses om gebaretaal vir leerders op skool te leer (Foto: Twitter)
Pamela Anomneze het ‘n onderneming wat persone help herstel van geestesgesondheidskwessies deur middel van die kreatiewe kunste (Foto: Twitter
Ag regtig wie stel belang in wie kom en gaan?
Dit is n wonderlike idee van die paartjie om gewone mense ook te nooi. Dit gaan n sprokiestroue wees. ‘Wens hulle baie geluk toe.
Hoop die Here gaan ook daar wees…
Hennie, My inligting is dat die Here oral teenwoordig is.
Gewone mense……wat is hulle dan?